છેલ્લે ભારતનું કાર્ટૂન, જેના કાર્ટૂનિસ્ટ છે કીર્તીશ ભટ્ટ. મહિલાઓનું શોષણ પરંપરા અને રિવાજોના નામે સહુથી વધુ થાય છે. એવી જ વાત આ કાર્ટૂન રજૂ કરે છે. છે તો મહિલા દિવસ, પણ એની ઉજવણી પુરુષો જ કરે છે. કેમ? એ કારણ કાર્ટૂનમાં વાંચવું રહ્યું. એમાં પુરુષોની ‘લાચારી’ને ‘મનાના પડતા હૈ’ શબ્દોથી અને આ વાક્ય બોલનારા પુરુષના હાવભાવથી બહુ સરસ રીતે વ્યક્ત કરવામાં આવી છે. બોર્ડમાં લખેલાં વાક્યો મહિલાઓની કહેવાતી પ્રગતિ બતાવે છે અને સાચી પરિસ્થિતિ પુરુષનું વાક્ય બતાવે છે. મહિલાઓની હાલત, પ્રશ્નો, સમસ્યાઓ માત્ર સૂત્રસ્વરૂપે રહી ગયાં છે.